钦定古今图书集成/明伦汇编/闺媛典/第042卷 > 王玉藻妻李氏
## 钦定古今图书集成/明伦汇编/闺媛典/第042卷 > 王玉藻妻李氏

按《扬州府志》：“李氏，江都人，进士王玉藻妻，中丞李公
植女也。李家云中，自布政见衡始迁于扬，生子九人，
六子显于朝。氏生于华胄，而自处若荆布。幼知书，明
大义。既佐夫成进士尢，以忠孝相规切。明末，国事抢
攘，玉藻躬履行间，氏尽脱簪珥，以佐军兴，勉夫曰：‘无以家为念也’。逮玉藻归里，要津多故交，每以书招之”，
氏不以家贫劝之仕。有田一顷，夫妻躬自刈获。尝题
其柱曰：“羊求谊洽蓬茅润，梁孟心谐杵臼香。”人莫不
多其知义安贫，能成夫志也。子方岐，克遵母训焉。